PPKE BTK

**PÁZMÁNY SZENIOR EGYETEM**

2021 őszi szemeszter

**hibrid kurzus** (jelenléti és online)

**„*A második nem” Nőirodalom egykor és most***

*Tudományág:* irodalom

E félév témaköre aktuálisan is izgalmas és szerteágazó. Az irodalomtörténetnek a nőírók jelenléte és személyes története felől vizsgálata éppúgy tárgyunkhoz tartozik, mint a női írás, irodalom nyelvi-stiláris és tematikai jellegzetességeinek műelemzésközpontú megközelítései. A kurzus előadásai a roppant izgalmas nőtörténeti kutatások irodalomtörténeti vonatkozásait, amelyek a női szerzőknek az irodalmi kánonban, köztudatban, intézményrendszerben és általában a társadalomban betöltött pozícióit és szerepeit vizsgálják éppúgy tárgyalják majd, mint a női szépirodalom sajátos (alárendelt, emancipatorikus stb) perspektíváját és nyelvét, valamint hozzájuk kapcsolódóan, a (pre)feminizmus kérdéseit.

Az előadások **csütörtöki** napokon 17 órakor kezdődnek.

|  |  |  |
| --- | --- | --- |
| Dátum | A kurzus előadásai | Előadó |
| Szeptember 16. | „Én pedig a finomságot szeretem, s megadatott sorsomul a szerelem, a Nap ragyogása, a szépség.” –Sapphó és más görög költőnők | Pataki Elvira |
| Szeptember 23. | „Hangunk se volt, / nevünk se volt, / nem választhattunk sorsot.” – Homérosz néma nőalakjainak megszólaltatása  Margaret Atwood *Pénelopeia* című művében | Pataki Elvira |
| Szeptember 30. | „Saját világot alkottam” – női írók a reneszánsz Angliában. | Schandl Veronika |
| Október 7. | „Mint a sziklakéreg a föld alatt” – A Brontë testvérek írói világa. | Schandl Veronika |
| Október 21. | „Mr. Darcy nemesember, én is nemesember leánya vagyok: ennyiben nincs köztünk különbség” – Jane Austen és a szókimondó nők | Földváry Kinga |
| November 4. | „Saját szoba” – Virginia Woolf és a modern nőirodalom | Földváry Kinga |
| November 11. | Hogyan lett Aurore-ból George? – George Sand a szabadság írónője | Ádám Anikó |
| November 18. | „Én így készítem a krumplilevest.” – Angela Carter, a feminista mesemondó | Földváry Kinga |
| November 25. | **„**A második nem” – Simone de Beauvoir és a kortárs francia feminista irodalom kérdései | Radvánszky Anikó |
| December 2. | **„Nőről rosszat soha”** –A női hang megjelenése a 20. századi olasz irodalomban | Lukácsi Margit |
| December 16. | „Egyetlen nővel se legyen kevesebb, egyetlen halottal se több” – Latin-amerikai nőirodalom az erőszak ellen | Bakucz Dóra |